經數: 一八三○

經名: 成唯識論述記卷第七末

頁數: 四九一

上	欄

故. 如餘髮等第二云. 復有何因夢中所

得飮食刀杖毒藥衣等無飮等用. 餘飮等

物其用非無. 謂外量云. 汝飮食等. 應無實

用. 許體非實此心生故. 猶如夢中所見飮

等又夢中飮等. 應有實用. 執無此境此

識生故. 如非夢中所有飮等第三云. 復

有何因尋香城等無城等用. 餘城等物其用

非無. 謂外量云. 一切城等. 應無城用. 許

無實城生此心故. 如尋香城等又尋香

城等. 應有實用. 許無實境此識生故. 如

非尋香所有城等. 如上皆有返覆比量. 恐

繁略也. 如是總名外人難意

論. 如夢境等應釋此疑述曰. 此指解也. 眞

諦論云. 定處等義成. 如夢. 如餓鬼續不定

一切同見膿河等. 如夢害作事. 復次如地

獄一切見獄卒. 及共受逼害. 菩提流支論

云. 處時等諸事無色等外法. 人夢. 及餓鬼

依業虛妄見. 如夢中無女動身失不淨. 獄

中種種主爲彼所逼惱. 新□論云. 處時定

如夢. 身不定如鬼同見膿河等. 如夢損有

用. 此之一頌以三事喩釋前四難. 彼論云.

謂如夢中雖無實境. 而或有處見有村園

男女等物非一切處. 此答處定難. 立量質

云. 汝夢於是處見有村園等. 應非處定.

汝許夢境非實有故. 如餘夢中所不見處.

餘不見處例所見處比量亦爾. 此中雖有

世間自宗二相違過. 置汝言故以簡之也.

正解量云. 其非夢時境雖無實. 而所見事

其處亦定. 許如是境皆無實故. 如夢所見.

中	欄

以因言許. 無隨一失. 言如是故. 無以眞

如亦不1實過. 彼論云. 卽於是處或時見

有彼村園等非一切時. 此答時定難. 立量

准前. 此以一喩釋處及時二種定難. 彼論

云. 謂如餓鬼同業異熟多身共集皆見膿

河. 非於此中定唯一見. 此諸餓鬼或見糞

等. 及見有情執持刀杖遮□守護不令得

食. 此答相續不決定難. 立量解云. 同於一

時同於一處相續不定. 其理得成. 許境無

實故. 猶如餓鬼見膿河等. 經部等小乘及外

道等. 皆信鬼見膿河等非實仍身不定. 故以

爲喩. 彼論云. 又如夢中境雖無實. 而有

損失精血等用. 此答作用不決定難. 立量

解云. 有□無□所見髮等. 有用無用其理

亦成. 許無實境故. 如夢失精等上來一

頌以三種喩釋四難訖. 彼論次有一頌. 以

一種喩合釋四難. 頌云. 一切如地獄. 同見

獄卒等. 能爲逼害事. 故四義皆成. 彼長行

云. 謂地獄中雖無眞實有情數攝獄卒等事.

而彼有情同業異熟增上力故. 同處同時衆

多相續皆共見有獄卒狗鳥鐵山等物來

至其所爲逼害事. 立量解云. 餘位處定等.

非不得成. 許無實境此識生故. 如地獄

人等此四事得成. 外許非有情故得以爲

喩. 由此雖無離識實境. 而處定等四義皆

成. 廣如唯識二十中說. 今擧一夢境. 等餘

別二喩. 及一種喩. 應釋汝疑

論. 何緣世尊說十二處述曰. 此文第三聖

敎相違難. 外問若無心外實眼色等. 何緣

下	欄

世尊於契經中說十二處. 但應說有意法

處故. 舊唯識云有阿含. 爲至敎故引經爲

難

論. 依識所變非別實有述曰. 此釋外疑中

有二意. 一者依識所變眼等色等. 故經說

有十二種處. 非說離識心外別有眼等色

等爲十二處. 故不違經. 二十唯識說頌答

言. 識從自種生. 似境相而轉. 爲成內外

處. 佛說彼爲十. 似色現識從自種子緣合

轉變差別而生. 佛依彼種. 及所現色. 如次

說爲眼處色處. 如是乃至似觸現識. 從自

種子緣合轉變差別而生. 佛依彼種. 及所現

觸. 如次說爲身處觸處. 依此2密意說色

等十. 非離識外有眼色處. 釋此如前第四

卷內. 二者以未建立第八識故. 隱五色根

不說. 說種爲根恐離識故. 餘如前說. 今

此約本識等申正義. 不同彼亦得. □識變

故

論. 爲入我空說六二法述曰. 此下第二釋

*密意說色等十處所有勝利. 唯識二十復

說頌言. 依此敎能入數取趣無我. 依此所

說十二處敎受化者. 能入數取趣無我. 謂

若了知從六二法有六識轉. 都無見者. 乃

至知者. 應受有情無我敎者. 便能悟入有

情無我. 由破一合實我想故. 令入我空

說色等十. 非說實有眼等色等離於識

也問據實而言唯有其識. 何須別說有

十二處

論. 如遮斷見說續有情述曰. 此顯說彼十

經數: 一八三○

經名: 成唯識論述記卷第七末

頁數: 四九二

上	欄

二處喩. 二十唯識復說頌言. 依彼所化生.

世尊*密意趣. 說有色等處. 如化生有情. 彼

自釋言. 如佛說有化生有情. 彼但依心相

續不斷能往後世*密意趣說. 不說實有

化生有情. 說無有情我但有法因故. 說色

等處. 契經亦爾. 依所化生宜受彼敎*密

意趣說. 非別實有. 如有外道. 計我實有佛

說無我. 外道謂佛說死已後斷滅無餘. 便

來問佛. 死後旣無我寧非斷滅. 佛答彼曰.

有化生有情續於死後非謂斷滅. 實無有

情但有如幻化生有情. 佛觀彼意恐謂斷

滅說有中有化生有情. 非許實有化生有

情. 但隨所宣佛便爲說. 故說諸處其義亦

然. 法體離言幻化法故. 非十二處. 故今引

此以爲同喩

問衆生執有我. 爲破實我說法處. 衆生執

有法. 爲破彼法應別說

論. 爲入法空至亦非有故述曰. 此釋外疑.

二十唯識復說頌言. 所執法無我. 復依餘

敎入. 彼長行云. 復依此餘說唯識敎受化

者. 能入所執法無我. 謂若了知唯識現似

色等法起. 此中都無色等相法. 應受諸法

無我敎者. 便能悟入諸法無我. 以說唯識

除其法見令知外法亦非有故

論. 此唯識性豈不亦空述曰. 此文第四唯

識成空難. 外人又問. 爲除法執旣說唯識.

此唯識性豈不亦空. 今問依他名唯識性.

卽相之性不問眞理. 唯識二十云. 若知諸

法一切種無入法無我. 是則唯識亦畢竟無.

中	欄

何所安立

論. 不爾述曰. 此答唯識其性不空

論. 如何述曰. 此旣不空. 其如何等

論. 非所執故述曰. 有爲無爲名爲有. 我

及我所名爲無. 旣非所執故是有也

論. 謂依識變至說爲法空述曰. 此廣非

執. 謂依識所變見相分上. 妄執有實法. 此

卽法我. 理不可得說爲法空. 非無離遍計

所執實有爲無漏正體後得二正智所證唯

識性故說爲法空. 無計所執名法空故. 設

依他言法體亦離. 卽是說有依他名唯識

性. 後得智所緣. 知唯識故證其離言. 其正

體智自證分亦證依他. 緣見分故. 故今總

言

論. 此識若無至而建立故述曰. 若唯識無.

便是無俗諦. 俗諦卽依他故. 俗諦若無. 亦

無眞諦. 以眞俗相依建立故. 依識俗事

有眞識理. 此二相依互相待故. 闕一不可.

四重俗諦中. 前三是俗諦. 俗諦中第四俗諦.

是俗中眞諦. 故俗中定眞俗亦是相依. 四重

眞諦中. 前三是俗諦. 第四是眞諦. 卽眞中眞

俗亦是相依. 若總四俗眞相望. 皆眞皆俗亦

是相依. 若無一俗. 眞對何立. 無眞亦爾. 故

二諦須有

論. 撥無二諦至說前二頌述曰. 若撥無識

及性. 卽撥無二諦. 佛說爲不可治者. 比淪

生死病根深故. 卽淸辨等. 應知諸法遍計所

執無故有空. 依他圓成有故有不空也. 故

彌勒說前二頌. 卽前中邊頌. 二十唯識義與

下	欄

此同

下文第五色相非心難. 外人問曰

論. 若諸色處至相續而轉述曰. 攝論第四

亦有此難. 無性云. 若諸色處亦識爲體等

者. 此問色識堅住相續轉之所以似色相

者. 有形□故一類者. 是相似義. 前後一

類無有變異. 亦無間斷故名堅住. 天親云.

多時住故. 卽此說名相續而轉. 一類堅住卽

是相續而轉. 是此中問意

論. 名言熏習勢力起故述曰. 此論主答. 妄

習色相一類等故有此相現. 非眞實有無

性天親皆無此解. 謂由無始名言熏習住

在身中. 由彼勢力此色等起相續而轉

論. 與染淨法1而依處故述曰. 此第二解

如何爲依

論. 謂此若無至亦似色現述曰. 此廣前依.

由元迷執色等境故生顚倒等. 色等若無.

應無顚倒. 顚倒卽諸識等緣此境色而起

妄執名爲顚倒. 此識等顚倒無故便無雜

染雜染卽是煩惱業生. 或顚倒體卽是煩

惱業生. 此等無故便無二障雜染. 二障雜

染無故. 無漏淨亦無無所斷故何有淸淨

論. 如有頌言至若無餘亦無述曰. 攝論第

四無著頌本. 亂相者. 相者因也. 亂謂心等

2忘倒. 以色識爲因起*忘心故. 說色識

爲亂相. 亂體卽是諸識. 順結頌法故文隔

越. 應許爲色識卽亂相. 及與非色識. 卽是

亂體. 謂彼難云. 若不許有外色. 云何似色

現. 今答由亂相亂體故. 汝應許有色識

經數: 一八三○

經名: 成唯識論述記卷第七末

頁數: 四九三

上	欄

及非色識. 若無所變似色亂因. 能變亂體亦

不得有. 境因能生心之果故

論. 色等外境至寧撥爲無述曰. 此文第六

現量爲宗難. 外人問曰. 色等五外境. 分明

五識現證. 是現量得大小極成. 寧撥爲無.

唯識二十云. 諸法由量刊定有無. 一切量

中現量爲勝. 若無外境寧有此覺. 我今現

證如是境耶

論. 現量證時至妄生外想述曰. 下論主依

自宗答. 五識及同時意識. 現量得時不執

爲外. 現量得自相. 法體非外故不言外法.

無內外故. 無計度故順他宗解. 五識緣

境現量得時不執爲外. 五識等後意. 妄生

心外境想. 實無外境

論. 故現量境至說彼爲無述曰. 現量照自

體故. 是五識等四分之中自相分故. 識所變

故. 今說爲有. 亦能變識. 後時意識所執外

爲實色等境. 妄計情有故. 說彼爲非有. 此

明內心變似色等現是心之相分. 此但非

外妄計所執心外之法是無說彼非有. 不

稱境故. 五識中嗔等. 亦親不順本質境. 但

稱親所變相分故. 非遍計所執. 唯識二十

說此頌言. 現覺如夢等. 已起現覺時. 見及

境已無. 寧許有現量. 正量部等各別破之.

正量部師許境相續. 諸識刹那. 今破之言.

五識後意緣現色等時. 五識現量能見者已

滅非有. 此五識後意分別故謂爲外也. 故

非現證. 薩婆多等色等亦念念滅. 後意緣時

見及境亦已無. 五識及所緣皆已滅故. 如何

中	欄

有現覺. 此中文總. 意含二種. 以彼二宗六

識不俱故. 若大衆部等. 及大乘. 諸識雖俱.

然五識俱現量意識同於五識. 此二現量不

分1明執. 後時意識方分別執謂爲外境. 現

量得時不作外解. 然今此中據自多分. 及

就他宗說現量時不執爲外. 然實五俱亦

有意識妄執者也. 五識相續緣色等. 意與

五同緣. 若不執者. 若聞聲等應不執實.

若五識滅方起執者. 後五識生何故執斷. 然

但堅深可說有異. 非五識俱無有執也. 諸

處但說五識俱意識是現量. 不言定爾. 故

不相違. 由此亦無有多過失. 如別抄中□

諸師說

此依道理以答外人. 下依法體性非內外.

遮外橫執妄言爲外

論. 又色等境至是實外色述曰. 依他色等

諸境體非遍計色. 似遍計所執色. 遍計所執

色雖無. 似彼情計. 非外似外. 如似夢中所

緣諸法. 不可執爲是實. 亦執爲心外之色.

若小乘等難不說意識現量執爲外色. 但

說五識分別現證外境有耶. 今此以理答.

前解五識不執爲外意執外. 今說五識所

緣相似外. 而體非外. 但顯正義. 不是破他

論. 若覺時色至不知唯識述曰. 文當第七.

夢覺相違難. 外人問曰. 若一切覺時之色. 皆

如夢中之境. 不離於識者. 此卽牒定他宗.

自下爲難. 初先擧喩. 下方起難如從夢

覺知彼唯心. 卽擧喩也. 現覺了時所取之境

旣如夢境. 何故覺時於自色境不知唯識.

下	欄

如夢覺時知彼唯心也. 此同攝論第四中

難

論. 如夢未覺至色境唯識述曰. 下論主答

中. 先擧極成爲喩. 謂如夢未覺不能自

知. 要至覺時方能追憶前夢之境而體不

實方覺2知夢後釋先難. 覺時境色應知

亦爾. 唯識二十頌云. 未覺不能知夢所見

非有. 謂未眞覺□不能自知. 至得無漏

眞覺之時. 亦能追憶生死之夢境. 覺知是

夢境皆非有. 如何生死說爲夢耶. 未得夢

覺□處夢中. 故佛說爲生死長夜. □如夢

故. 由斯道理未了色等境色唯識

上來依敎設難訖. 自下第八外取他心難.

論. 外色實無至寧非自所緣述曰. 此外人

問. 此先3成五色境是無. 已極成訖故爲此

難. 外色實無. 可非內識境. 他心實有. 寧非

自所緣. 此意令自心親緣他心著. 此中若

緣著. 卽心取外境. 若不緣著. 何故有而不

緣著. 何名他心智. 二十唯識亦有此難. 彼

云. 若不能知. 何謂他心智. 若能知者. 唯識

應不成

論. 誰說他心至是親所緣述曰. 此論主答.

誰說他心非自識境. 許有他心亦爲我境.

所以有他心智. 但不說他心是自心親所

緣. 故成唯識

論. 謂識生時至謂自所變述曰. 無實作用

諸法皆爾. 無有作用及作者故. 心緣於境.

非如手鉗親執離身之外物. 亦非如日

月火光. 舒光親照體外之物. 心等緣時. 但

如汝宗4鏡等照物. 似外境現名了他心.

經數: 一八三○

經名: 成唯識論述記卷第七末

頁數: 四九四

上	欄

他心之影於自心上現名了他心. 非心親

能了他心也. 親所了者謂自所變之相分.

以無作用. 及實不能取外境故

論. 故契經言至名取彼物述曰. 解深*密

言. 無有少法. 無少實法能取餘法. 餘者心

外實法也. 非自實心能取他實心. 但識生時

心似彼他心相現名取他心也

論. 如緣他心色等亦爾述曰. 緣他相分色.

自身別識所變色等亦爾. 無性第四云. 無作

用故. 如是心生時緣起法1不滅力故. 卽一

法體之上有二影生相見更互相望不

卽不離. 諸心心法由緣起力其性法爾如

是而生. 如質爲緣還見本質. 以心爲緣還

見自心. 無別見外心等唯識二十頌云.

他心智云何. 知境不如實. 如知自心智.

不知如佛境. 廣說如彼抄解

下異境非唯難

論. 旣有異境何名唯識述曰. 此下第九外

人問曰. 唯識之義但心之外更無有物. 旣

有他心異自心之境. 何名唯識. 許有他色

等故

論. 奇哉固執至但說一識述曰. 此論主答.

卽毁多疑. 豈唯識敎但說唯我一人之識更

無餘法也

論. 不爾如何述曰. 此外人問

論. 汝應諦聽至有2深意趣述曰. 此論主

解. 且初返難. 若唯有我一人之識. 寧有十

方凡聖尊卑因果等別. 等者等取色心等

別別法. 無佛故誰爲我說. 無衆生故佛爲

中	欄

誰說. 無涅槃菩提果故有何法. 無法故我

何所心或無行修何法. 無涅槃等何所

心. 故唯識言有深意趣

意趣如何

論. 識言總顯至所顯眞如述曰. 此釋*深

意. 一切有情各各有八識遍行等六位心所.

各各自體分. 及此所變相見二分. 及色心分

位二十四不相應等. 及彼二無我空理所顯

眞如. 以空理爲門顯眞如也. 空性卽是二

無我理. 由此理故便顯眞如論. 識自相

故至總立識名述曰. 所以許有識自體

者. 識自相故. 許心所者. 識相應法故. 許見

相分者. 卽心及心所二體所變故. 許不相

應者. 卽前三種分位故. 許眞如者. 卽前四

種實性故. 如是五法皆不離識總名爲識.

非無心所等

此卽識言所表. 下顯唯言所遮

論. 唯言但遮至實有色等述曰. 此顯但遮.

一切愚夫通二乘等. 執定離諸識實有色

等. 爲不實故妄顚倒故. 此且擧色等取一

切. 其實亦遮如上所說離識五法皆是有

也

卽答理難訖. 自下第十總結勸信

論. 若如是知至一切唯識述曰. 若知存

遣名備資糧. 善資糧者. 卽福智二嚴. 非淸

辨等惡取空者. 能成是事得菩提也

此頌總明一切唯識. 廣彼依識所變訖. 次

下問答識起之由. 卽是第三釋諸外難. 廣

釋前第一頌中由假說我法. 有種種相轉. 次

下	欄

中有七頌. 合爲二段. 初二頌釋理違. 次五

頌釋敎違

論. 若唯有識至種種分別述曰. 此外人難.

若無心外之緣. 由何而生種種分別. 分別

者卽八識等. 無外實法此由何生. 外境旣

成無. 妄應不起難也

論. 頌曰至彼彼分別生述曰. 上三句出妄

緣. 下一句顯分別. 下長行中有二. 初略. 後

廣. 略中有二. 初依頌中解緣生有漏分別.

後例生淨法. 初中文二. 初別解四句. 後總

結頌意

論曰至功能差別述曰. 此種子識. 卽本識

中能生一切有爲法種. 各能生自果功能

之差別故名一切種. 功能有二. 一現行名

功能. 如言穀中功能能生芽等. 二種子名

功能. 卽本識中一切種子. 此中隨說種子功

能

論. 此生等流至名一切種述曰. 此生等流.

謂有二解. 一者種子前後自類相生. 二者種

生現行. 雖復同時亦名等流. 現行是種之

同類故. 於因緣中唯除現親能熏之因緣.

此明一切種故. 餘因緣種體皆生等流

問前第二卷末種生現起. 如俱有因得士用

果. 何故此中但言等流果耶答如前第

二初明等流異熟二因習氣攝諸種盡. 彼

間等流卽此等流. 種生現行非士用果. 彼

卷下但言如小乘俱有因得士用果. 不言

卽是俱有因. 然顯揚十八. 破俱有因是因緣

故. 今但是因緣生起因等攝得等流果. 此據

經數: 一八三○

經名: 成唯識論述記卷第七末

頁數: 四九五

上	欄

法體. 彼擧譬喩. 亦不相違. 又互爲果名俱

有因. 種現卽非. 若與俱有法爲因亦通無

妨. 如攝論說卽義說二因. 若別解者唯前

後種相望是等流. 望現行卽士用. 或增上果

中攝言異熟者. 卽善惡種望諸現種異

熟生無記法. 前生等流果種但各自性. 卽

通三性漏無漏因緣種. 此異熟果因. 但是

善惡有漏增上緣種. 然約第一解等流. 卽

此二種攝一切種子盡. 下士用等隨義於

上別立. 以俱有爲果故. 若約後解等流. 謂

作意種子望心等法是士用因. 作動心等

生故. 若約前解等流. 卽等流種等生現行

法已. 令士夫得士用果. 此種遠望士夫所

作名生士用果增上果亦有二. 若前解

等流. 卽除前三果外皆增上果. 若後解等

流. 種生現行等. 亦名增上果. 此果稍寬. 不

能繁述. 且依一法說者. 如名言種望第八

現及自類種. 是同類因. 善惡業望此現種.

是異熟因. 作意種子1驚覺起故. 望此種現

是士用因. 第七識種子爲俱時依勢力引起.

望此現種是親增上因. 第八現種望此能

生. 隨其所應卽是等流異熟士用增上四

果. 餘一切法准此應知. 然此中前二果親故

先說. 後二果疏故後說. 前二果中. 初是因緣

稍親故先說. 次方異熟. 後二果中. 士用狹故

先說. 增上寬故後說. 以能生此一切有爲

果故名一切種

論. 除離繫者至斷結得故述曰. 以是無爲

非種生故. 彼無爲可證. 非種子果. 要現起

無漏勝道斷結方得. 不由種故

中	欄

若爾增上果亦爾. 有疏遠非種力所得. 亦

應不明

論. 有展轉義至分別種故述曰. 此無爲法

亦有展轉證得之義. 非此所說. 此說能生

分別種故. 言分別者. 有漏三界心心所法.

以妄分別爲自體故. 隱其無漏有爲不

論. 但染依他對心外法故. 下文自例淨法

亦爾. 由此道理復亦不取無漏有爲. 一切

種子於彼四果攝果不盡. □有能生彼果

義故此中說也又解此文爲釋伏難. 非

成離繫. 謂有難言. 何故頌說種生分別. 不

說分別能生種耶. 今答之言. 亦有展轉相

生之義. 然以前問唯問分別從何而生. 其

現生種非此所說. 此頌但說能生現行分

別種故. 然前解者順此論文

旣是種子何故名識

論. 此識爲體至無別性故述曰. 種子以識

爲體故立識名. 以種離本識無別性故.

種子依本識自體分. 亦卽名種子識. 與識

不一異. 若爲相分亦識所變. 體卽是識. 非

離識外別有體性. 故立識名

論. 種識二言至種非識故述曰. 種識二言

簡非種識. 謂有識非種. 卽現起諸識. 非內

種子. 有種非識卽外麥等. 非識自體分故.

又有識非種. 小乘所說諸識. 種非識者僧□

所計自性. 是諸法因彼體非識. 以有識非

種. 種非識故. 不同此種亦種亦識. 故俱

簡彼立種識言

論. 又種識言至後當說故述曰. 此中所顯

下	欄

本識中種. 非謂持種名爲識種第八識也.

以第八識後展轉力現助緣攝. 非因緣故.

或後第四句. 當彼彼分別生中攝故. 此中不

說. 若獨言種. 卽濫麥等. 自性等. 若獨言

識. 卽濫現行八識等. 故雙言也. 卽解第一

句下四字訖

論. 此識中種至2重言如是述曰. 卽解第

二句頌也. 謂前所明本識中種. 由餘三緣

助故. 卽便如是如是轉變. 謂先未熟名生.

如在牽引因位. 從此轉變至熟時. 如在生

起因中爲愛水潤. 有轉易變熟之相. 名爲

轉變. 以種子數衆多. 皆有轉變生諸分別

故. 重言如是

論. 謂一切種至識種盡故述曰. 言種多

者. 謂前一切種. 卽攝三熏習等識種盡故.

共不共等有受盡3想等. 如前第二卷解. 三

熏習如下第八卷自解

論展轉力者至相助力故述曰. 上二句明

種爲因生分別. 此句明現行爲緣生分別.

通三緣. 第三句中. 且置以故二字釋展

轉力者. 謂八現行識. 及八識相應心所. 此卽

識等自證分. 及此所變相見二分. 幷不相應.

及無爲法. 故復言等. 以彼識等皆互有相

助力故. 謂由眞如等故. 或生邪見等分別.

或生隨順言論分別等也

論. 卽現識等至故言彼彼述曰. 顯所生果.

第四句且除生字解餘四字. 卽現行識. 相

見分. 相應不相應. 皆名分別. 以妄分別爲

自性故. 皆不離識故識爲性. 以自體相

經數: 一八三○

經名: 成唯識論述記卷第七末

頁數: 四九六

上	欄

見等類衆多故言彼彼. 彼彼者衆多義故

論. 此頌意說至方起分別述曰. 下欲解第

一句中由字. 第三句中以故二字. 第四句生

字. 遂結上頌意因總明之. 謂答頌前問言.

雖無心外之緣. 由識中有一切種者. 牒解

第一句. 及釋其中由字轉變差別者. 牒

第二句. 及以現行八種識等展轉力故者. 牒

第三句. 幷解其中以故二字彼彼分別而

亦得生者. 牒第四句. 幷解生字. 如此分別

得生. 何假外緣分別方起. 然此正解頌中

染分所明意訖

論. 諸淨法起至爲緣生故述曰. 無漏法生

亦如分別. 亦以無漏種. 及無漏識相見分

等現行爲緣生故. 釋本文意. 義應兼此.

故染淨法皆不離心

略解頌文訖. 自下廣解頌文. 初問. 次答. 下

後解訖略作數科. 與此不同. 今且隨文1遂

便科段. 學者尋之

論所說種現至此緣生相述曰. 此外人問.

前頌上二句說種子第三句說現行爲緣. 生

於八識相應等分別之法. 第四句是. 云何應

知此緣生相

此總問緣及緣生相. 答中有二. 初廣上三

句種現緣法. 後廣生分別相. 卽第四句

論. 緣且有四述曰. 辨前緣法. 廣上三句

中. 文中有二. 初正解四緣. 後傍乘義明十

五依處等. 緣中有總別. 此卽總也. 以答不

盡故有且言

論. 一因緣至親辨自果述曰. 四緣爲四文.

中	欄

因緣宗廣一切種等句. 餘緣宗廣展轉力句.

因緣中有三. 初出體. 次簡略. 後釋妨. 出體

中有總別. 此爲總也. 非一切法有爲皆是.

今取親者

此卽總出體訖. 次別出體

論. 此體有二一種子二現行述曰. 總2勒

有爲因緣體者. 不過此二

論. 種子者至功能差別述曰. 謂善染無記

顯通三性諸界地等者. 卽界地等功能

各別等者等取有漏無漏色非色報非報

等種種各別種子. 有說名言種三界無別者.

不然. 違此文故. 界繫別故

此出因緣體. 望何爲因緣

論. 能引次後至是因緣性述曰. 謂能引次

後自類功能. 顯自種相生義. 簡善惡種爲

異熟種之因緣. 彼非自類故. 此非間越. 間

越卽間斷不次便非因緣. 如現行因變異

熟果. 現行業法望種及果非因緣故. 及起

同時自類現果者. 亦簡現受現行報異熟

之因種. 彼非自類故. 此中但自類爲因緣.

異性便非故. 卽種子所望二種爲因緣

論. 現行者至是因緣性述曰. 謂七轉識. 及

彼心所. 卽是各自體分. 及此各各所變相見

分. 三性三界九地漏無漏報非報等. 各別

現行但能爲能熏者卽是. 然此七識等中.

除佛果一切善法. 餘因位中. 及二乘無學等

所有無漏. 皆能熏故. 有漏中除極劣無記.

此卽四無記中除異熟生. 異熟生中有餘三

不攝無記名異熟生無記. 如法執等類. 此

下	欄

皆能熏. 唯除六識中業所招者. 望餘無記

是極劣故. 亦除第八識. 但業所招□非能

熏. 有漏無漏各除一已. 餘一切有漏無漏

現行見相等. 熏本識生自類性界地漏無

漏各各之種. 此現唯望彼種爲因緣. 此中

佛果善. 及極劣無記不熏成種. 皆如第二

卷四義能所熏中解

論. 第八心品無所熏故述曰. 自下簡略. 簡

略有三. 此卽初也. 前能熏中. 何故無第八

心品. 心品之言. 卽通見相共有法等答

第八心品更無所熏已卽所熏故. 餘七□能

熏故

若爾八俱心所應是能熏有心王所熏故

論. 非簡所依獨能熏故述曰. 非簡去所依

之心. 而心所獨能熏故問心王簡心所尙

獨爲所熏. 心所簡心王獨能熏何所妨

答心王有自在. 自在獨所熏. 心所不自在.

非獨卽能熏

論. 極微圓故不熏成種述曰. 又解因中第

八. 及六識中異熟之心□不熏者. 以極微

故不能熏. 以異熟業生法勢力微劣但任運

生. 夫能熏者必非無力法故. 因中以極微

故非能熏. 無性之人第七末那亦有勢力. 如

前已說. 佛果上第八. 以極圓故不熏成種.

佛身善法無增減故. 許若更熏便非圓滿.

漸漸增故. 由此道理. 因中第八. 及彼心品.

皆非能熏. 故前論言但說有七

論. 現行同類至自種生故述曰. 第二簡略

問何故現行同類前望後. 如小乘同類因.

經數: 一八三○

經名: 成唯識論述記卷第七末

頁數: 四九七

上	欄

此非因緣耶以本識中各自種生故. 已

有因緣能親辨其體故. 前現望後非是因

緣. 一切外麥等物亦爾

問何故若同時異時一切種子. 望現行異類.

種子自望種子異類. 現行望彼現行異類. 現

行望彼種子異類. 皆非因緣

論. 一切異類至不親生故述曰. 第三簡略.

如此中說. 展轉相望亦非因緣. 旣言異類.

不能親生俱或異時異類果故

論. 有說異類至或隨轉門述曰. 此下釋妨

有二可知. 如對法等第四說. 異體類同體

類現行展轉爲因緣者. 彼對法論因緣中. 說

六因是因緣. 卽現望現. 設更有餘處說. 皆

假說爲因緣. 實是增上緣等故. 或隨轉門者.

隨順薩婆多說俱有等五因爲因緣故. 顯

揚論十八. 破彼五因非因緣故. 可應□之

論. 有唯說種至爲因緣故述曰. 又瑜伽第

三第五五十一三十六八等顯揚第十八等.

皆唯說種子是因緣者. 依顯勝說非盡理

言. 云何顯勝. 謂常相續故. 勝現行如穀生

芽. 相顯於現行故. 今言顯勝. 以瑜伽第五

十一及攝論. 引阿毘達磨經等. 說轉識與

阿賴耶互爲因緣故. 非彼自種子. 可言轉

言更與本識互爲因緣. 故知現起六七. 與

種子本識爲因緣. 卽現行熏成種義故. 得

以略顯廣. 故知一切有漏無漏前來種子

現行二法爲因緣體

論. 二等無間緣至令彼定生述曰. 此中有

三. 初出體. 次簡略. 後釋相. 此卽初也八

中	欄

現識及心所者. 出緣體. 唯見自證是此緣體

總名現識. 簡色不相應種子無爲非此緣

性. 以多同類色不相應種子俱時轉故. 三

十八說. 等無間緣唯望一切心心所說. 以

前生開導所攝受故. 開者避義. 與後處義.

導者招引義. 卽前法避其處招引後令生.

必有緣法方具此二. 旣知菩薩地有開導

之言. 明命根同分. 體雖一一而無□生. 一

者是假. 二無緣用. 若是緣慮開導之法. 又非

假者方有此緣. 然非唯假義便簡命根等.

以不放逸等是假亦有此緣故. 命根有等

無間義. 無有緣義開導義故前聚於後

者. 簡俱時及後爲前緣義. 非開導故自

類者. 顯非他識爲緣無間者. 顯雖前無

間爲後緣. 非中有間隔. 要無間者. 雖經

百年等斷. 亦是此緣故. 對法第五卷言. 不

爾者入無心定心. 望出定心應非此緣.

故知准望自類識爲緣義. 若不爾者. 出定

之心有七八識引. 寧非此緣等而開導

者. 顯前滅一心. 爲後心心所緣. 前一切心

心所. 爲後一心緣. 意卽齊等而開導故名等

開導. 此乃等屬前後通因果也. 卽簡相似

法沙門義. 彼一一心所. 自望爲緣非望餘

故. 又等者. 顯此心心所聚中. 唯一心一所

後亦爾. 故一法非多故成等. 非一聚中如

色不相應有多類起. 彼非等故. 且一身八

識雖名多類. 然體用各別名但是等. 其色

等法體用無別. 多類□生故非是等. 如草

火等喩准此應知. 開導者顯緣義令彼

下	欄

定生者. 卽顯後果. 雖經久遠如經八萬

劫. 前眼識望後亦爲緣. 以1後後果當定生

故. 卽簡入無餘依最後心. 無果定生故非

此緣. 雖有開義無導引力故

色法非等世所極成. 不相應假是我宗義. 無

爲無前後相他自共許. 今應解種子非此

緣相也

論. 多同類種至非互爲緣述曰. 自下簡略.

第二文中有三. 此簡種非. 眼識種子從無

始際乃至于今. 百千同類俱時轉故. 如不

相應非此緣攝. 正擧喩類兼顯非緣. 無等

義故. 由種不相應旣有多俱轉非爲緣

理故. 八識相望非互爲緣. 多類□生故. 若

唯一識自作緣者. 非多類□. 自唯一故. 若

許八識俱互爲緣. 多類□生得爲緣者. 種

子類應爾故. 八現識體用別故非是同類. 非

如種等一類乃有百千

問心與心所旣非自類. 如八種識□俱時轉

體用各殊. 如何俱起望後□得互爲緣義

論. 心所與心至等無間緣述曰. 顯心所是.

心所與心雖□俱轉. 而相應故和合似一.

同一所緣. 及同所依. 同一時轉. 同一性攝. 不

可離別令其殊異. 不同八識行相所緣依

各不同故非互爲緣. 此中簡別如前第五卷

開道依中解

論. 入無餘依至故非此緣述曰. 簡彼末

心非. 入無餘心極微劣故. 無開道用. 開

道用心必有勢力非微劣故. 因勢弱也. 又

無當起無間之果. 故彼末心非此緣攝. 第

經數: 一八三○

經名: 成唯識論述記卷第七末

頁數: 四九八

上	欄

八十說. 入無餘心前先入滅定滅六轉識.

後方滅餘識. 有由願力故入滅定而得命

終. 無漏第六識入定故. 第七八識捨受無記

心命終也. 前第三卷更有別解

論. 云何知然述曰. 外人近問. 云何知彼末

心非緣. 遠問意者. 云何知彼前心聚望後

心聚爲緣非一一相望

論. 論有誠說至無間緣故述曰. 且答近問.

如大論第三及九十三顯揚第十八與此

文同若此識等無間. 謂爲緣者彼識

等決定生. 此說果有. 旣論說言決定生故.

果定當有方得爲緣. 亦不定論時節久遠.

入無餘心之果非決定生故非此緣答

前遠問者. 旣言此識等無間. 明以識爲緣.

諸識等決定生明果通心所. 識有等言故.

果法旣許通一聚法. 緣亦應爾

此卽料簡廢立體性也. 自下第三八識三

界九地漏無漏善等三性分別顯此緣相

論. 卽依此義至相開導故述曰. 於中有

四. 初中復二. 初顯相. 後問答

阿陀那言顯位通故. 非藏識通. 且以異熟

無記心. 以死生三界容得爲緣

論. 有漏無間至必無斷故述曰. 至佛果時

方得無漏故. 無無漏生有漏者

論. 善與無記相望亦然述曰. 二性類漏無

漏亦爾唯無記生善. 非善生無記故

論. 此何界後引生無漏述曰. 外人問. 此第

八識旣言有漏生無漏者. 何界有漏後生

無漏

中	欄

論. 或從色界或欲界後述曰. 此論主答. 從

二界後有漏生無漏. 總擧二人. 非無色界

無所依故. 無利他故

論. 謂諸異生至得菩提故述曰. 一切異生.

卽頓悟人得成佛者. 定色界後後報利益. 摩

醯首羅智處生故. 以色界中無二乘□心者.

瑜伽第八十云變易生死所留生身卽於此

洲故也. 彼無佛等可敎化故. 發心留身唯

在欲界. 必生自在宮. 唯異生色界後也. 有

學等□心. 但於欲界等地. 隨多少生死盡. 卽

受變易生. 後往自在宮成佛. 不往彼生

故. 其諸異生無欲界身受變易生死. 變易生

死不可死已更生大自在宮故. 至第八地

身要生第四禪. 得勝身已方受殊勝變易

身故. 大自在宮者. 謂淨居上有實淨土. 卽

自受用身初於彼起證. 是第十地菩薩宮. 舊

言摩醯首羅. 今應言莫醯伊濕伐羅. 卽大

自在也. 此出花嚴經十地經第十二卷. 摩醯

首羅智處生也. 解深*密瑜伽七十八九對

法第六顯揚第二瑜伽第四等中. 有大自在

宮文. 此唯他受用土. 十地菩薩報身往彼. 然

由異熟同一地故. 論說爲生. 據實受變易.

在下三天處. 未得生淨土. 今往故名生. 瑜

伽第四說超過淨居大自在住處. 第十地菩

薩極熏修故. 得生其中故. 旣成佛已身充

法界

論. 二乘□趣至是欲界故述曰. 一切二乘

有學無學欲界發心. 定欲界後引生無漏.

以願力留身唯欲界故. 上界無此□心聖

下	欄

故. 今言唯欲界有初發心. 及留身唯欲界.

於彼無初發心緣故. 亦無下界發心. 死已

方生上界留身. 故欲界後引生無漏. 然成

佛時. 必要往自在宮成佛. 就勝處故. 故

知受變易已. 後往色界. 及諸淨土. 當知唯

此身神通力故得往. 非更受生. 第八十卷不

說變易有更生故. 有說勝□經卽許有多

變易生. 與此論相違. 曾勘經文不見明

說. 至下第八卷二種生死中會(如餘樞要)

論. 有義色界至亦得現前述曰. 異生同前

第一師說. 色界亦有聲聞初發心向大乘

者. 旣與敎理俱不相違. 無文遮故. 許佛

亦往菩薩生彼化故. 有所依身故. 亦有二

乘聖者. 色界有漏第八識後無漏現前. 由有

聲聞於彼發心留身者故. 唯除初二果. 及

獨覺者. 於彼發心上界無故. 然論雖言留

身於此洲. 不言唯欲界遮餘界無. 故非

誠證. 又但言此洲不言餘洲. 餘洲豈無. 故

不違理. 亦色界後引生無漏. 此中雖無評

家. 取者任意然無色界必無□心向大乘

者. 以此論說唯欲色界有漏本識後生無

漏故. 無佛菩薩勝人生故. 又無色身可得

留故. 一切下色身. 得非擇滅故. 非定所生

色可成身留故. 中陰經中說佛處中陰二

十年. 亦化無色界衆生者. 大衆部經. 非大

乘義. 楞伽般若皆說菩薩不生無色. 瑜伽

等同. 唯色界有許之無失

論. 然五淨居至發大心故述曰. 此簡色界

地有□不□者. 由經不說彼五淨居發大

經數: 一八三○

經名: 成唯識論述記卷第七末

頁數: 四九九

上	欄

心故. 以下諸地發理無違. 約處爲言. 唯五

淨居全無發者. 此言經者大般若說. 今第二

會. 當舊大品第十五卷. 今大般若第一會第

一百二十1六云. 復次□尸迦. 若善男子善女

人等. 書寫如是甚深般若波羅蜜多. 種種莊

嚴置淸淨處. 供養恭敬尊重讚歎時. 此三千

大千世界所有四天王天. 乃至他化自在天

已發阿□多羅三□三菩提心者. □來是

處觀禮讀誦. 乃至廣說. 合掌而去. 所有梵

衆天. 乃至廣果天已發無上菩提心者. □

來是處. 乃至廣說. 合掌而去. 所有淨居天.

謂無繁天. 乃至色究竟天. 亦□來此觀禮讀

誦如是般若. 乃至廣說. 合掌而去. 爾時十方

無邊世界所有四天王天. 乃至他化自在天.

乃至爾所梵衆天. 乃至廣果天已發無上菩

提心者. 亦□來此. 乃至廣說. 合掌而去. 爾

時十方所有淨居天. 謂無繁天. 乃至色究竟

天. 亦□來此. 乃至廣說. 合掌而去. 餘處皆

言發菩提心者. 於淨居處不說發心. 故

知色界亦有聖者發向大心. 唯除淨居. 經

不言有發大心者故. 若前師解此文者.

此言廣果諸以下天說發心者. 據異生說.

非是有學. 不爾淨居有何別因獨無□心

者第二師云. 一以經證. 二亦由理. 若生

淨居必不生上. 亦不□心. 取涅槃近. 耽

寂心堅. 化必難得. 故無□者. 二理旣齊. 其

文共會. 諸有智者取捨隨情問此第二師

義若准佛地. 及此論等. 旣許二乘初二果等

受變易生雖初則發心. 要經多生方受變

中	欄

易. 亦應許有欲界發心. 至上界生身方受

變易者不今解有二. 一云無也. 生色界

2生必非經於欲界生. 不還聖者得宿願通

知欲業盡. 或未得根本定. 未得通故不共

知. 而厭粗身卽便急引變易生死. 故無上

界方受變易. 欲後發心. 卽於欲界受變易

故. 不同初二果. 彼欲業未盡. 雖有知業

多少. 亦有不知者. 業力所牽. 或有卽發心

時受此生死. 或有未受至第七生等. 不還

發心必卽受生. 業力盡故. 道力滿故. 厭惡深

故. 不肯上界更經一生. 何肉有多. 二云旣

無文遮. 如七生者發心留身未必同時. 不

還者亦爾. 欲界發心上界留身. 欲界之身業

力盡故. 未得邊際定可資故業故. 欲得

依勝身方轉易故. 由如是理. 或有上地但

於一處受一生已. 卽方受變易. 或有二處

三處. 或一地二地三地乃至四地. 至廣果

天受變易身. 往自在官而受佛位. 或有乃

至但於第四禪受一生而受變易. 有決定

業故於理無違因論生論. 其淨居上有

實報土. 第十地居. 爲三界處爲不爾耶. 佛

地論說. 此他受用身所居淨土. 爲第十地諸

菩薩等說法處故. 卽色究竟天攝. 以極勝

處淨居不知亦不至彼. 是故經云有妙淨

土出過三界第十地菩薩當生其中是也

論. 第七轉識至生處繫故述曰. 此卽末那

隨第八繫如前已說. 故同第八界地互緣.

三界有覆得相引也

論. 有漏無漏至得相引故述曰. 初地智起

下	欄

後還出觀. 有漏. 無漏故互相生. 隨是何繫

染不染識. 引生何地無漏識起

論. 善與無記相望亦然述曰. 卽此有漏無

漏相生以辨性別. 體位卽彼

論. 於無記中至得相引故述曰. 謂此師說

有人法執故爲此說. 染者人執. 不染者法

執生空智果者. 智者卽是無分別智. 果者

卽後得智. 及此所引滅定. 皆唯不染是此句

攝. 與非無漏心時染. 皆互相生

論. 此欲色界至不生彼故述曰. 在下二界

有漏第七隨染不染. 得生無漏非無色界.

地上菩薩不生彼故. 與第八識同地繫故.

對法第十三等皆說與此同. 菩薩滅離無色

生故. 此言染識爲緣及果. 但在二界. 所引

無漏平等性智. 隨其所應亦通無色. 如在

因中入滅定位. 能引意識是有頂地. 所依

第七彼地之智. 故通無色. 未得自在. 要由

意引方得生故. 第六入非想方起無漏. 不

可言第七是下地者故

論. 第六轉識至更相引故述曰. 三界九地.

有漏望無漏. 善望不善等. 各得互爲緣. 如

潤生位. 三界九地得相引故. 然非一切性

九地三界得相引. 此言三各容故. 六十九

末有諸心相生. 及顯揚第十八對法第五大

論第十三. 皆有如來. 第八地已去菩薩. 得

起一切處心相開導故. 勘彼應知

論. 初起無漏至唯色界故述曰. 然許初起

眞無漏非餘二界. 以能引發第六意識決擇

分善唯色界故. 顯揚現觀品第十六七皆是

經數: 一八三○

經名: 成唯識論述記卷第七末

頁數: 五○○

上	欄

此證故

論. 眼耳身識至應知亦爾述曰. 五識中初

三識. 上下言自類互爲緣. 後二識但言自

類爲緣不可言互. 唯一界故. 此唯有漏. 此

言善等亦隨所應上下界地

論. 有義五識至容起彼故述曰. 第一師計.

入地得成所作智故得相生

論. 有義無漏至相分攝故述曰. 此第二師.

唯佛地得. 無無漏後起有漏故. 無漏五識

諸非是佛者皆無故. 何以無者. 彼非佛已

外餘身中五根定有漏故. 何意彼五根. 不許

是無漏. 以是異熟識相分攝故. 第八所緣必

同漏無漏故

問有漏根生無漏識. 有何義違

論. 有漏不共至不相應故述曰. 謂有漏者.

簡無漏根. 無漏根發無漏識無違故. 不共

者. 簡有漏第八識. 是共故可爲無漏識依

必俱者. 顯非等無間緣. 等無間緣根前後

生故. 得依有漏同境者. 簡第七爲六依.

彼雖有前義. 非同境故. 此有漏根發無漏

識. 不相應故

外人復云. 如六依七亦依有漏有何不相

應. 今復量成

論. 此二於境明昧異故述曰. 同境明識不

彼闇昧之別根故. 此中譬喩如在餘位極

成根等根. 應立量云. 有漏五根. 不發無漏

識. 有漏色根故. 如餘因位若准前師. 十

地之中得無漏五識. 八地已去得變易生死.

於理無違. 隨其所應從何界後引生無漏

中	欄

五識. 初起雖必在欲界. 後起亦通色界

若第二師. 十地之中無無漏五識. 異生成佛

必是色界第八識後引生無漏. 八地已去菩

薩. 便無鼻舌識. 以所依根是色界繫. 不可

下界識依上界根. 雖知下三識得依上地

根. 無有下界識依上界色根者. 故鼻舌識

八地已去便無. 由是應言. 八地等菩薩諸根

互用. 三識中聞香等. 或二根處身根聞香

等. 於理無違又解二識依上界根亦無

有妨. 如下地三識繫唯有別仍別地依二

識亦爾. 諸論但依一切異生. 二乘七地以前

菩薩多分爲論. 不言下二識依上界根. 何

妨定有. 雖有此解由如是義前師解1妨.

然生無漏隨何界身後卽彼引生. 若約後

師二界皆得初起. 二乘等或在欲界後. 異

生成佛唯在色後. 善無記性多唯善性. 有

通無記. 此合八識入十二心爲無間緣.

第六意識三界三性心相生無間如別處說

論. 三所緣緣至所慮所託述曰. 此中有三.

一釋出體義. 二辨差別. 三八識分別. 此出

所緣緣體相謂若有法者. 謂非遍計所執.

此中有二師釋. 初或通緣假. 次或唯緣實.

前師卽眼識緣長等. 後師卽不緣. 故此但總

言有法. 不別定其假實體法. 此則明非所

執. 所執無體不能發生能緣之識故非是

緣. 緣者必是依他無爲. 可有力用發能緣

識名爲緣故. 卽簡經部眼識. 緣和合色體

是假法. 識雖似彼有所緣義. 而非是緣以

無體故. 今此必是有體方緣是帶已相者.

下	欄

帶有二義若古西方師釋. 己者境體. 帶者是

心似彼境相義. 卽能緣之心有似所緣之

相名帶. 相者相狀. 小乘是行相. 能緣體攝.

大乘是相分所攝. 以前第二卷中解謂能緣

心等帶此色等己之相也. 以此理故正量部

師般若毬多造謗大乘論. 遂破此云. 無分別

智不似眞如相起. 應非所緣緣. 我之大師

戒曰大王爲設十日無遮會時. 造暇惡見

論遂破彼云. 汝不解我義. 帶者是挾帶義.

相者體相. 非相狀義. 謂正智等生時. 挾帶

眞如之體相起. 與眞如不一. 不異. 非相.

非非相. 若挾帶彼所緣之己以爲境相者.

是所緣故. 若相言體. 卽有同時心心所之體

相. 亦心挾帶而有. 雖有所託. 然非所慮故

非所緣緣故. 相者相分義. 或體相義. 眞如

亦名爲相無相之相. 所以經言皆同一相所

謂無相前句是緣. 此句是所緣緣生於

誰誰帶己相. 謂心. 或此相應法. 是所緣緣

果. 非與色不相應爲所緣故. 三十八說

唯望心心所爲所緣故若爾古師大師

二釋皆有妨難. 謂能爲緣生能照法. 能照

法體若帶己相. 說此名彼所緣緣者. 卽鏡

水等所照外質. 亦能爲緣生鏡中影. 鏡中

影卽是帶己之相. 鏡等外質. 應是鏡等所緣

緣. 爲解此疑故. 次說言所慮所託. 所慮卽

前所緣義. 所託者卽前緣義. 設此爲彼所慮

非所託者. 不名爲緣. 如和合假等. 設爲

彼所託彼得生. 亦須彼能慮於此方是所

緣. 謂鏡等不能慮. 質非鏡等所慮. 故便非